**Navodilo za izpolnjevanje Privolitve za zbiranje in uporabo telefonske številke in / ali naslova elektronske pošte**

**(obrazec Privolitev)**

1. **Splošno o zbiranju in uporabi podatkov na podlagi privolitve**

Finančna uprava poleg podatkov, ki jih zbira in obdeluje za opravljanje zakonskih nalog in za potrebe delovanja spletnih servisov, zbira in obdeluje podatke na podlagi privolitve. Privolitev za obdelavo podatkov za določen namen, je dana prostovoljno in se lahko v vsakem trenutku prekliče. [Podrobnosti](https://edavki.durs.si/EdavkiPortal/OpenPortal/CommonPages/Opdynp/PageB.aspx?category=zasebnost).

Posameznik lahko dovoli oziroma ne dovoli Finančni upravi uporabo osebnih podatkov za določen namen.

1. **Privolitev za zbiranje in uporabo telefonske številke in naslova elektronske pošte**

**Namen obdelave podatkov:** za potrebe obveščanja zavezancev finančna uprava obdeluje osebne podatke (davčno številko, telefonsko številko, naslov elektronske pošte).

Telefonsko številko in / ali naslov elektronske pošte skupaj s dovoljenjem za njihovo uporabo za namen splošnega obveščanja, lahko zavezanec sporoči v elektronki obliki ali v fizični obliki.

**a) Postopek v elektronski obliki**

Zavezanec ali njegov pooblaščenec sporoči telefonsko številko in / ali naslov elektronske pošte v elektronski obliki prek portala eDavki, zavihek »Zbiranje podatkov na podlagi privolitve«.

Zavezanec (ali njegov pooblaščenec, ki ima vsaj eno EDP pravico) sam prek portala eDavki enostavno in hitro sporoči telefonsko številko in / ali naslov elektronske pošte ter hkrati poda soglasje za njihovo uporabo za namen obveščanja s strani finančne uprave. Posledice nastopijo takoj po oddaji vloge.

1. [Vstopite](https://edavki.durs.si/EdavkiPortal/PersonalPortal/Pages/StartPage/StartPage.aspx) v portal eDavki.
2. Izberite »Zastopanje sebe kot fizične osebe« oziroma izberite poslovni subjekt prek katerega imate izdano digitalno potrdilo (v primeru, da vstopate z digitalnim potrdilom za zaposlene in ste hkrati zakoniti zastopniki) ali izberite »Zastopanje davčnega zavezanca«, če želite urejati privolitev za svojega pooblastitelja.
3. Desno zgoraj kliknite na zavihek »Zbiranje podatkov na podlagi privolitve«.
4. Označite kljukici pri starosti in pri dovoljenju. Kliknite na »Potrdi«.
5. Nato kliknite na »Vpis, sprememba, izbris telefonske številke in/ali naslova elektronske pošte.«
6. Odpre se nova stran kjer dodate in potrdite telefonsko številko in / ali naslov elektronske pošte.
7. Pri telefonski številki kliknite še na »Pošlji kodo«. Na vneseno telefonsko številko boste prejeli potrditveno kodo, ki jo prepišete v okence za kodo in kliknite na »Potrdi«.
8. Če vnesete naslov elektronske pošte, boste na ta naslov elektronske pošte prejeli povezavo za potrditev veljavnosti elektronskega naslova in s tem omogočitev obveščanja na elektronski naslov.
9. Postopek je končan. Podatke lahko preverite tudi v zavihku »Podatki o zavezancu, Podatki za obveščanje«.
10. **Postopek v fizični obliki**

Na voljo je obrazec Privolitev. Obrazec se izpolnjuje čitljivo, z velikimi tiskanimi črkami. Izpolnijo se:

* podatki o zavezancu,
* obkljuka »dovolim« pri dajanju dovoljenja oziroma »ne dovolim« pri preklicu privolitve,
* vpišite telefonsko številko in / ali naslov elektronske pošte

**Datum in podpis pooblastitelja oziroma njegovega zastopnika:** Obrazec Privolitev je treba kot vsako drugo vlogo v skladu s 63. členom Zakona o splošnem upravnem postopku, lastnoročno podpisati (pooblastitelj) in jo v fizični obliki dostaviti (npr. osebno, prek pošte) na pristojni finančni urad pooblastitelja, sicer je vloga nepopolna.